لیبی-ده محمد یونس المنفی پرزیدنت شوراسی‌نین صدری فایز السراج‌دان وظیفه‌نی تحویل آلیب.
پایتاخت طرابلس-داکی باش ناظیرلیک اوفی‌سینده همین موناسیبتله کئچیریلن مراسیم باش ناظر عبدالحمید دبیبه‌نین ایشتیراکی ایله باش توتوب.
المنفی "بو گون بیز باریش مقصدلی بیر اقتدارین حاکمیته گلدیگی بیر منظره گؤروروک" دئییب و جاری ایلین آخیریندا نماینده‌لرینی سئچمه‌لری اوچون اقتداری لیبی-لیلره تحویل وئره‌جک‌لرینی وورغولاییب.
یئنی حکومتی گؤستریلن اعتیمادا گؤره تبریک ائدن السراج ایسه، "حاضیردا حاکمیتین تحویل وئریلمه‌سی پروسه‌سی باریش مقصدلی اقتدارین گوجلندیریلمه‌سینی تمثیل ائدیر" ایفاده‌لریندن ایستیفاده ائدیب.
قئید ائدک کی، لیبی بمت-نین باشچیلیغیندا فوریه آیی‌نین اولینده لیبی سیاسی دیالوگ فوروموندا پرزیدنت شوراسی‌نین رهبرلیگینه محمد یونس المنفی، میللی بیرلیک حکومتی‌نین باش ناظیرلیگینه ایسه عبدالحمید دبیبه سئچیلمیشدی.
لیبی میللی بیرلیک حکومتی‌نین باش ناظیری عبدالحمید دبیبه کابینه‌سی 10 مارس دا سرت-ده ییغینجاق کئچیرن نماینده‌لر مجلیسیندن 132 قبول و بیر بی طرف سسله اعتیماد سس آلمیشدی.
عبدالحمید دبیبه‌نین رهبرلیک ائتدیگی لیبی میللی بیرلیک حکومتی دونن توبروک‌-داکی نماینده‌لر مجلیسینده آند ایچیب.
